
Izjava za javnost
Kulturno tehnično turistično društvo Baška dediščina vabi na 
21. FESTIVAL ODMEVI DEDIŠČINE 2026 
Baška grapa, 20. 09. 2026 do 03. 10. 2026 

21. festival Odmevi dediščine letos zaokrožuje štiridnevno dogajanje, katerega rdeča nit je 120-letnica Bohinjske proge.
Programi letošnjega festivala pripovedujejo različne zgodbe in obraze železnice ter kažejo, kako globoko je Bohinjska proga zaznamovala življenje, razvoj in dediščino Baške grape. Njena zgodba se prepleta z zgodbami ljudi, krajev in dogodkov, ki so skozi desetletja soustvarjali podobo.
Ta preplet bomo odkrivali tudi na 16. pohodu po Bevkovi poti, ki povezuje Hudajužno in Zakojco, rojstni kraj pisatelja Franceta Bevka. Posebno mesto ima pri tem njegova pripoved Železna kača, v kateri je železnica – kot mogočna »železna kača«, ki se vije skozi pokrajino – postala del podobe in življenja teh krajev.
Ter 14. pohod po Tematski poti Na svoji zemlji, kjer se zgodba železnice prepleta tudi z zgodbo filma in življenja ob progi.
S predavanjem Gorazda Humarja, strokovnjaka za gradbeno inženirsko dediščino, bomo pogledali v tehnično plat proge – v zahtevno gradnjo, objekte in inženirske rešitve, ki so pred 120 leti povezale Baško grapo s širšim prostorom.
Poseben poudarek bo namenjen tudi tehniški dediščini predora Bukovo in njegovi vetrovalni napravi, ki jo bomo predstavili na tehničnem dnevu ob svetovnem dnevu turizma. Tako bomo pogledali tudi v manj vidni, vendar izjemno pomemben del železniške dediščine.
Mozaik zgodb bodo dopolnili glasbeni gostje, kulturni delavci, umetniki ter ljubitelji in poznavalci tehniške dediščine, ki bodo skozi glasbo, besedo, umetnost in svoje znanje soustvarjali letošnjo pripoved o 120 letih Bohinjske proge.
Festival je vključen v Dneve evropske kulturne dediščine, Festival pohodništva in kolesarjenja Doline Soče in Bevkove dneve 2026, v okviru katerih se dotakne leta Zofke Kveder in Srečka Kosovela.  
Dogodki: 
· 20. 9. 2026 | 9.30 | Hudajužna, 16. pohod po Bevkovi poti
· 25. 9. 2026 | 18.00 | Podbrdo, 120 let bohinjske proge
· 27. 9. 2026 | 14.00 | Koritnica, Dan tehnične dediščine 
· 3. 10. 2026 | 10.00 | Grahovo ob Bači, 14. Pohod po Tematski poti Na svoji zemlji
INFO 

VSEBINA DOGODKOV 
Nedelja, 20. 9. 2026 ob 9.30,  Hudajužna (Baška grapa) – Zakojca
21. FESTIVAL ODMEVI DEDIŠČINE 2026
16. POHOD PO BEVKOVI POTI
kulturni program na startu (gost: Moški pevski zbor Justin Kogoj Dolenja Trebuša) in ob poti (branje odlomkov iz Bevkovih del ter vodenje); 
Startnina znaša 7 €. Znižana cena je 4 € za pohodnike, ki s seboj prinesejo katerokoli knjigo Franceta Bevka, medtem ko je vstop brezplačen za tiste, ki prinesejo njegovo knjigo Železna kača.
(dogodek, ki ni v okviru 21. Festivala Odmevi dediščine 2026) 
Nedelja, 20. 9. 2026 ob 17.30,  Podbrdo (prostori KTT DBD nad marketom)
MROUCE CAJTA II - NITI IN VOZLI PONOSA II
otvoritev razstav: POKLON VOLNI - Društvo rejcev drobnice Idrija Cerkno, sekcija rokodelcev,  NITI USTVARJALNOSTI - unikatne tekstilne kreacije Ines Drole Nanda, MILAN KAMNIK (kantavtor iz Koroške)
[bookmark: _Hlk240560967]Petek, 25. 9. 2026 ob 18. uri, Podbrdo (prostori KTT DBD nad marketom)
21. FESTIVAL ODMEVI DEDIŠČINE 2026
120. LET BOHINJSKE PROGE 
Bohinjska proga – predavanje Gorazd Humar (strokovnjak za gradbeno inženirsko dediščino), otroški pevski zbor OŠ Simona Kosa Podbrdo, poklon Andreju Munihu (Domoljub, publicist, urednik in borec za slovensko narodnostno mejo) in Milanu Lusserju (častni občan KS Podbrdo), manjša razstava slike iz peska Stanke Golob
Nedelja, 27. 9. 2026 ob 14. uri, Koritnica 
21. FESTIVAL ODMEVI DEDIŠČINE 2026
TEHNIČNI DAN V VETROVALNI NAPRAVI PREDORA BUKOVO
glasbeni duet 𝗕𝗿𝗼𝘁𝗵𝗲𝗿𝗵𝗼𝗼𝗱 (𝗕𝗼𝗴𝗱𝗮𝗻 & 𝗠𝗶𝗵𝗮 iz Tolmina), tržnica dediščine, predvajanje dok. filma o vetrovalni , modelna železnica v merilu H0 (Boštjan Jarc), brezplačni voden ogled vetrovalne, razstava starih fotografij o Bohinjski progi, nagradne igre. 
Sobota, 03. 10. 2026 ob 10. uri, Grahovo ob Bači 
21. FESTIVAL ODMEVI DEDIŠČINE 2026
14. POHOD PO TEMATSKI POTI NA SVOJI ZEMLJI 
voden pohod; gostje: Marjetka Popovski, Kariške čečje, recitator, ponovna postavitev informacijske table Ivanu Brovču (ljudski izumitelj), spominek za udeležence

Dogodki so vključeni v Dneve evropske kulturne dediščine, Festival pohodništva in kolesarjenja Dolina Soče in Bevkove dneve 2026. 
RDEČA NIT DOGODKOV V OKVIRU 21. FESTIVALA ODMEVI DEDIŠČINA JE 120. LET IZGRADNJE BOHINJSKE PROGE.

